**Z A P I S N I K**

sa 23. sjednice Općinskog vijeća Općine Tompojevci, održane u Hrvatskom domu, Radićeva 23, Tompojevci, dana 26. studenog 2020. godine s početkom u 17,00 sati.

**Sjednici su nazočni članovi Općinskog vijeća Općine Tompojevci**

1. Zlatko Potočki - potpredsjednik Općinskog vijeća
2. Zdravko Galović
3. Jelena Kovačević
4. Damir Tkalec
5. Amalija Lovrić
6. Dejan Ljikar
7. Tomislav Panenić
8. Ivan Štefanac
9. Danijel Račman
10. Tatjana Penavić
11. Miroslav Čulig

**Odsutni:**

1. Bernadica Sitaš, članica vijeća
2. Kristina Kujundžić - zamjenica Općinskog načelnika

**Osim članova Općinskog vijeća, sjednici su nazočni:**

1. Zdravko Zvonarić – Općinski načelnik
2. Slavko Ždinjak - zamjenik općinskog načelnika iz reda pripadnika rusinske nacionalne manjine
3. Kata Cvitković – pročelnica JUO
4. Andrea Horvatović – referent – komunalni i poljoprivredni redar

Potpredsjednik Općinskog vijeća otvorio je 23. sjednicu Općinskog vijeća, a nakon otvaranja održana je minuta šutnje za preminulog vijećnika i predsjednika Općinskog vijeća Dubravka Martića. Potpredsjednik pozdravlja sve nazočne , utvrđuje da postoji kvorum za održavanje sjednice (nazočno 11 od 12 vijećnika) i da se mogu donositi pravovaljane odluke, te predlaže dnevni redi ujedno njegovu nadopunu s točkom - Odluka o davanju suglasnosti na prijenos ugovora o koncesiji za obavljanje djelatnosti opskrbe prirodnim plinom, te gradnji i održavanju plinskog sustava na području Općine Tompojevci s PRVOG PLINASKOG DRUŠTVA – DISTRIBUCIJA PLINA d.o.o. Vukovar na njegovog pravnog sljednika HEP-PLIN d.o.o. Osijek. Predloženi dnevni red glasi:

1. Usvajanje skraćenog zapisnika s prošle sjednice Općinskog vijeća.
2. Odluka o prestanku mandata vijećniku Općinskog vijeća i početku obnašanja

vijećničke dužnosti zamjenika vijećnika u Općinskom vijeću Općine Tompojevci

1. Odluka o razrješenju i izboru predsjednika Općinskog vijeća Općine Tompojevci.
2. Odluka o razrješenju i izboru potpredsjednika Općinskog vijeća Općine Tompojevci.
3. Odluka o razrješenju i imenovanju predsjednika Odbora za Statut i Poslovnik.
4. Odluka o razrješenju i imenovanju člana Odbora za izbor i imenovanje.
5. Odluka o poništenju Odluke o raspisivanju javnog natječaja i poništenju javnog natječaj za zakup poljoprivrednog zemljišta u vlasništvu Republike Hrvatske na području Općine Tompojevci.
6. Program potpora gospodarstvu na području Općine Tompojevci za 2020. godinu
7. Plan djelovanja Općine Tompojevci u području prirodnih nepogoda za 2021. godinu
8. Odluka o davanju suglasnosti na prijenos ugovora o koncesiji za obavljanje djelatnosti opskrbe prirodnim plinom, te gradnji i održavanju plinskog sustava na području Općine Tompojevci s PRVOG PLINASKOG DRUŠTVA – DISTRIBUCIJA PLINA d.o.o. Vukovar na njegovog pravnog sljednika HEP-PLIN d.o.o. Osijek.
9. Različito.

Dnevni red jednoglasno prihvaćen ( 11 glasova „ZA“).

**Točka 1.**

*Usvajanje skraćenog zapisnika s prošle sjednice Općinskog vijeća*

Potpredsjednik vijeća dao je na raspravu i usvajanje Zapisnika s prošle sjednice Općinskog vijeća.

**Zapisnik bez rasprave usvojen jednoglasno ( 11 glasova „ZA“).**

**Točka 2.**

*Odluka o prestanku mandata vijećniku Općinskog vijeća i početku obnašanja*

*vijećničke dužnosti zamjenika vijećnika u Općinskom vijeću Općine Tompojevci*

Potpredsjednik Općinskog vijeća Zlatko Potočki predao je riječ Amaliji Lovrić predsjednici Mandatne komisije koja je obrazložila da je dana 12.11.2020. godine vijećniku Dubravku Martiću, prestao mandat, po sili zakona, zbog smrti. Budući da je Dubravko Martić bio izabran s kandidacijske liste grupe birača zamjenjuje ga prvi sljedeći neizabrani kandidat s liste, a to je Kristina Kujundžić, rođena Kovačić. Kristina Kujundžić, zamjenice Općinskog načelnika zbog obnašanja nespojive dužnosti, stavila je svoj mandat u mirovanje. Mandatna komisija utvrdila je da sljedeći neizabrani kandidat s liste Miroslav Čulig, te da su ispunjene sve zakonske pretpostavke za početak obnašanja dužnosti zamjenik člana Općinskog vijeća Miroslava Čuliga sa danom 20.11.2020. godine.

Miroslav Čulig položio je prisegu na način da je potpredsjednik Općinskog vijeća Zlatko Potočki pročitao tekst prisege slijedećeg sadržaja: “Prisežem svojom čašću da ću dužnost vijećnika u Općinskom vijeću Općine Tompojevci obavljati savjesno i odgovorno, i da ću se u svom radu držati Ustava Republike Hrvatske, Zakona i Statuta Općine Tompojevci, te da ću se zauzimati za svekoliki napredak Republike Hrvatske i Općine Tompojevci.“

Nakon pročitane prisege pozvao ga je, a on je ustao i izgovorio: “Prisežem”, te potpisao tekst prisege.

Točka 3.

*Odluka o razrješenju i izboru predsjednika Općinskog vijeća Općine Tompojevci*

Potpredsjednik Općinskog vijeća Zlatko Potočki je obrazložio da je Dubravku Martiću, zbog smrti, prestao mandat u Općinskom vijeću Općine Tompojevci, predloženom Odlukom imenovani se razrješava i dužnosti predsjednika Općinskog vijeća.

Predlaže se da, sukladno prijedlogu grupe vijećnika (više od 1/3), umjesto Dubravka Martića za predsjednika Općinskog vijeća izabere Zlatko Potočki.

Bez rasprave, vijećnici su jednoglasno (11 glasova za) usvojili prijedlog i donijeli

**Odluku o razrješenju i izboru predsjednika Općinskog vijeća Općine Tompojevci.**

Točka 4.

*Odluka o razrješenju i izboru potpredsjednika Općinskog vijeća Općine Tompojevci*

Izabrani predsjednik Općinskog vijeća Zlatko Potočki podnosi ostavku na dužnost potpredsjednika Općinskog vijeća, budući da je izabran za predsjednika Općinskog vijeća.

Predlaže se da, sukladno prijedlogu grupe vijećnika (više od 1/3), umjesto Zlatka Potočkog za potpredsjednika Općinskog vijeća izabere Amalija Lovrić.

Bez rasprave, vijećnici su jednoglasno (11 glasova za) usvojili prijedlog i donijeli

**Odluku o razrješenju i izboru potpredsjednika Općinskog vijeća Općine Tompojevci.**

Točka 5.

*Odluka o razrješenju i imenovanju predsjednika Odbora za Statut i Poslovnik*

Predsjednik Općinskog vijeća Zlatko Potočki predao je riječ predsjedniku Odbora za izbor i imenovanje Tomislavu Paneniću, koji je obrazložio da je Dubravku Martiću, zbog smrti, prestao mandat u Općinskom vijeću Općine Tompojevci, predloženom Odlukom imenovani se razrješava i dužnosti predsjednika Odbora za Statut i Poslovnik.

Predlaže se da, sukladno prijedlogu grupe vijećnika (više od 1/3), umjesto Dubravka Martića dužnost predsjednika Odbora za Statut i poslovnik obavlja Damir Tkalec.

Bez rasprave, vijećnici su jednoglasno (11 glasova za) usvojili prijedlog i donijeli

**Odluku o razrješenju i izboru predsjednika Odbora za Statut i Poslovnik**

Točka 6.

*Odluka o razrješenju i imenovanju člana Odbora za izbor i imenovanje*

Predsjednik Općinskog vijeća Zlatko Potočki predao je riječ predsjedniku Odbora za izbor i imenovanje Tomislavu Paneniću, koji je obrazložio da je Dubravku Martiću, zbog smrti, prestao mandat u Općinskom vijeću Općine Tompojevci, predloženom Odlukom imenovani se razrješava i dužnosti člana Odbora za izbor i imenovanje.

Predlaže se da, sukladno prijedlogu grupe vijećnika (više od 1/3), umjesto Dubravka Martića dužnost člana Odbora za izbor i imenovanje obavlja Damir Tkalec.

Bez rasprave, vijećnici su jednoglasno (11 glasova za) usvojili prijedlog i donijeli

Odluku o razrješenju i izboru člana Odbora za izbor i imenovanje.

Točka 7.

*Odluka o poništenju Odluke o raspisivanju javnog natječaja i poništenju javnog natječaj za zakup poljoprivrednog zemljišta u vlasništvu Republike Hrvatske na području Općine Tompojevci*

Predsjednik Općinskog vijeća predao je riječ Tomislavu Paneniću, članu Povjerenstva koji je obrazložio Zaključak Povjerenstva za zakup i prodaju poljoprivrednog zemljišta u vlasništvu RH na području Općine Tompojevci upućen Općinskom vijeću. Na natječaj je pristiglo 37 ponuda, Povjerenstvo se sastalo prvi puta 09.09.2020. i održalo 12 sastanaka. Za sve uočene nedorečenosti u dostavljenoj dokumentaciji poslan je upit ministarstvu poljoprivrede. Kad je već sastanak sa ponuditeljima bio sazvan, pojavila se jedna nedoumica, naime utvrđeno je postojanje dva prethodna zakupca koji kao ponuditelji imaju istovjetne kriterije za određivanje prvenstva na jednoj proizvodno-tehnološkoj cjelini te je Povjerenstvo zatražilo od Ministarstva uputu o postupanju u navedenom slučaju.

O navedenom problemu je održan sastanak s predstavnicima Ministarstvima poljoprivrede koji su iznijeli stav da suglasnost na dodjelu mogu dati isključivo na PTC-ovima koji imaju određenog samo jednog prethodnog zakupca. Budući da ta problematika obuhvaća značajan dio raspisanog natječaja, Povjerenstvo predlaže da se natječaj poništi i da se na prijedlog Ministarstva na svim PTC-ovima koji imaju prethodne zakupce na temelju zajedničkih ponuda provede geodetsko mjerenje radi utvrđivanja položaja pojedinih zakupaca prema stvarnom korištenju. Prema navedenoj izmjeri će Ministarstvo poljoprivrede pristupiti izmjeni dosadašnjih ugovora o zakupu te će se time jednoznačno odrediti pravo prvenstva prethodnog zakupca na novostvorenim PTC-ovima. Prije raspisivanja novog natječaja sazvat će se sastanak sa zainteresiranima i pojasniti kakvu dokumentaciju trebaju dostaviti kako bi ponuda bila što kompletnija.

Općinski načelnik je rekao da će geodetski elaborat napraviti općina i poslati ga u ministarstvo na suglasnost. Kata Cvitković je govorila o radnjama koje su prethodile raspisivanju natječaja.

Bez rasprave, vijećnici su jednoglasno (11 glasova za) donijeli

**Odluku o poništenju Odluke o raspisivanju javnog natječaja i poništenju javnog natječaj za zakup poljoprivrednog zemljišta u vlasništvu Republike Hrvatske na području Općine Tompojevci**

Točka 8.

*Program potpora gospodarstvu na području Općine Tompojevci za 2020. godinu*

Predsjednik Općinskog vijeća predao je riječ Tomislavu Paneniću koji je obrazložio predložene mjere u Programu potpora gospodarstvu:

Mjera 1. Nabava opreme i sufinanciranje troškova vezanih za prilagodbu poslovanja poduzetnika zbog epidemije bolesti COVID-19

Mjera 2. Sufinanciranje poduzetnika početnika

Mjera 3. Sufinanciranje novog zapošljavanja

Za provedbu Programa osigurano je u Proračunu 120.000,00 kuna. Sam prijedlog Programa bio je izrađen puno prije, ali je došlo do značajnih promjena, zbog koronavirusa, te su mjere izmijenjene. Ukoliko po pojedinoj mjeri planirani iznos sredstava ostane neutrošen, isti će se raspodijeliti za neku drugu od mjera prema odluci Općinskog načelnika.

Bez rasprave, vijećnici su jednoglasno (11 glasova za) donijeli

Program potpora gospodarstvu na području Općine Tompojevci za 2020. godinu

Točka 9.

*Plan djelovanja Općine Tompojevci u području prirodnih nepogoda za 2021. godinu*

Predsjednik Općinskog vijeća predao je riječ Andrei Horvatović koja je obrazložila na temelju kojeg Zakon i u kojim rokovima se Plan djelovanja u području prirodnih nepogoda donosi i što sve naš Plan sadržava, te dodala da ugroze koje su obrađene u Procjeni rizika za područje Općine Tompojevci i u Planu djelovanja sustava CZ Općine Tompojevci nisu obrađene ovim Planom.

Otvorena rasprava.

Damir Tkalec predlaže da se uvede i mjera za ovu nepogodu koja nas je zadesila (koronavirus) ili da se osiguraju sredstva u proračunu za iduću godinu (npr. za kupovinu brzih testova na koronavirus).

U raspravu se uključuje načelnik koji pojašnjava proceduru testiranja i ulogu obiteljskog liječnika te navodi primjer Općine Lovas prilikom testiranja školske djece, te kako ima osiguranih sredstava u proračunu na stavci civilne zaštite. Amalija Lovrić objašnjava kako se u njenom domu za starije provodilo testiranje, i kako je ona morala sama osigurati potrebni materijal. Podržava Damirov prijedlog.

Vijećnici su jednoglasno (11 glasova za) donijeli

**Odluku o donošenju Plana djelovanja Općine Tompojevci**

**u području prirodnih nepogoda za 2021. godinu**

Točka 10.

*Odluka o davanju suglasnosti na prijenos ugovora o koncesiji za obavljanje djelatnosti opskrbe prirodnim plinom, te gradnji i održavanju plinskog sustava na području Općine Tompojevci s PRVOG PLINASKOG DRUŠTVA – DISTRIBUCIJA PLINA d.o.o. Vukovar na njegovog pravnog sljednika*

*HEP-PLIN d.o.o. Osijek*

Predsjednik Općinskog vijeća predao je riječ Općinskom načelnik, koji je zajedno s pročelnicom pojasnio da se sadašnji koncesionar za obavljanje djelatnosti opskrbe prirodnim plinom, te gradnji i održavanju plinskog sustava na području Općine Tompojevci Prvo plinarsko društvo-distribucija plina d.o.o. iz Vukovara pripojilo trgovačkom društvu HEP-PLIN d.o.o. iz Osijeka, te da se sukladno zakonu o koncesijama, uz suglasnost davatelja koncesije, mogu prenijeti prava i obveze iz koncesijskog ugovora na HEP-PLIN d.o.o. iz Osijeka.

Bez rasprave, vijećnici su jednoglasno (11 glasova za) donijeli

**Odluku o davanju suglasnosti na prijenos ugovora o koncesiji za obavljanje djelatnosti opskrbe prirodnim plinom, te gradnji i održavanju plinskog sustava na području Općine Tompojevci s PRVOG PLINASKOG DRUŠTVA – DISTRIBUCIJA PLINA d.o.o. Vukovar na njegovog pravnog sljednika HEP-PLIN d.o.o. Osijek**

Točka 11.

*Različito*

Damir Tkalec predlaže još jednom da se osiguraju sredstva u proračunu za 2021. godinu za kupovinu brzih testova na koronavirus.

Općinski načelnik ponavlja da ima nešto sredstava osiguranih na stavci civilne zaštite. Upoznaje vijećnike da je Slavko Ždinjak, zamjenik općinskog načelnika iz reda pripadnika rusinske nacionalne manjine podnio zahtjev za profesionalno obnašanje dužnosti, a Slavko Ždinjak je rekao da je to njegovo pravo i da je mogao to puno prije napraviti, ali se odlučio tek sad to učiniti.

Zapisnik vodila Predsjednik Općinskog vijeća

Kata Cvitković Zlatko Potočki